Էլ Գունա

Էլ Գունա (արաբ․՝ الجونة‎‎), զբոսաշրջային հանգստավայր Կարմիր ծովի ափին, որը գտնվում է Հուրգադայի միջազգային օդանավակայանից 22 կմ հյուսիս, եգիպտական ​​Ռիվիերայի մի մասը։


== Հանգստավայրի մասին ==
Հանգստավայրը գտնվում է Կարմիր ծովի և Էթբայ լեռնաշղթայի ջրերի միջև։ Էլ Գունան ղեկավարվում է Orascom Development ընկերության կողմից, որը պատկանում է եգիպտացի միլիարդատեր Սամիհ Սավիրիսին (Samih Sawiris): Էլ Գունա հանգստավայրի բոլոր հյուրանոցներն ու շենքերը գտնվում են փոքր կղզիներում, որոնք կապված են կամուրջներով և ջրանցքներով, որոնց երկայնքով նավակներ են անցնում։ Հանգստավայրն ունի լողափեր, հյուրանոցներ և գոլֆի դաշտեր։ Հնարավոր զվարճանքներ՝ զբոսանավ, ձկնորսություն, վինդսերֆինգ, քեյթսերֆինգ, ջրային դահուկներ և դայվինգ։


=== Պատմություն ===
Քաղաքը հիմնադրվել է 1990 թվականին և կառուցվել է Orascom Development ընկերության կողմից։


=== Ճարտարապետություն ===

Քաղաքի ճարտարապետությունը համատեղում է ավանդական և ժամանակակից տարրերը, որոնց վրա աշխատել են այնպիսի հայտնի ճարտարապետներ, ինչպիսիք են.

Ամերիկացի Մայքլ Գրեյվս՝ ճարտարապետական ​​բազմաթիվ մրցանակների դափնեկիր,  նախագծել է Sheraton Miramar Resort և Steigenberger Golf Resort, ինչպես նաև Golf Apartments և Golf Villas նախագծերըԻտալացի ճարտարապետ Ալֆրեդո Ֆրեդա՝ նախագծել է տոսկանյան ոճով տարածքը՝ Hill Villas, ինչպես նաև Էլ Գունա տարածքը՝ Աբու Տիգ Մարինա  (Abu Tig Marina)Շահաբ Ա․ Մազար (Shehab A. Mazhar)՝ եգիպտացի ճարտարապետ, նախագծել է  White Villas-ըԵգիպտացի ճարտարապետներ Ռամի էլ Դահանի (Rami el Dahan)  և Ահմադ Համդիի  (Ahmad Hamdy) կողմից նախագծվել են նուբյան ոճի վիլլաներ՝ Nubian VillasԳոլֆի ակումբը նախագծել են Ժեն Բեյթսի (Gene Bates) և Ֆրեդ Կապլսի (անգլ.՝ Fred Couples) կողմիցAncient Sands Golf Resort նախագծի հեղինակը ամերիկացի ճարտարապետ Կարլ Լիթենն է (Karl Litten)։


=== Սոցիալապես նշանակալի օբյեկտներ ===
սեփական փոքր օդանավակայանը քաղաքի տարածքում, որն ընդունում է ինքնաթիռներ, որոնք իրականացնում են ինչպես տեղական, այնպես էլ միջազգային թռիչքներավտոբուսային և նավային երթուղիների լայնածավալ տրանսպորտային համակարգբժշկական կլինիկաԳոլֆի ակումբ (18 անցք)4 ավազոտ լողափ Կարմիր ծովի ափերին՝  Mangroovy, Marina, Buzzha, Zeytouna3 կղզիներ Էլ Գունայի մոտակայքում՝ Mahmeya, Tawila, Goba10 դայվինգ-կենտրոնՔեյթսերֆինգի 5 կենտրոնթենիսի դպրոցքրիստոնեական եկեղեցի և մզկիթփոստային բաժանմունք (Tamr Henna շրջան)ակվարիումփոքրիկ պատմության թանգարան, որտեղ հավաքված են եգիպտական ​​հայտնի ցուցանմուշների պատճեններճարտարապետական ​​կառույց «Անապատի շունչը»։Կարմիր ծովի մի կղզում, որը գտնվում է Էլ Գունայի տարածքում, 2004 թվականի նոյեմբերի վերջին կայացան լողափնյա հանդբոլի աշխարհի առաջին պաշտոնական առաջնության հանդիպումները։ Ինչպես առաջնության մասնակիցները, այնպես էլ հանդիսատեսը կղզի կարող էին հասնել միայն ջրային տրանսպորտով։ Տղամարդկանց մրցաշարում հաղթել են տանտերերը՝ Եգիպտոսի հավաքականը, իսկ կանանց մրցաշարում՝ Ռուսաստանի հավաքականը։


== Շրջակա միջավայր ==
Էլ Գունան պաշտոնապես ճանաչվել է Կարմիր ծովի ափին գտնվող ամենագրավիչ և էկոլոգիապես մաքուր քաղաքը։ Orascom Development կառավարող ընկերությունը սերտորեն համագործակցում է հյուրանոցների, բիզնեսի սեփականատերերի, բնակիչների և հյուրերի հետ շրջակա միջավայրի պաշտպանության հարցերով։ Ներկայումս Էլ Գունայի 5 հյուրանոցներ են արժանացել Green Globe՝ «Կանաչ գնդակ» միջազգային մրցանակին (Movenpick Resort & Spa, Sheraton Miramar Resort, Steigenberger Golf Resort, Club Med El Gouna и Panorama Bungalows Resort)։
Էլ Գունան ինքնուրույն իրականացնում է շրջակա միջավայրի պաշտպանության ծրագրեր, որոնց մեջ առանձնահատուկ տեղ է զբաղեցնում քաղցրահամ ջրի օգտագործումը և թափոնների հեռացումը։ Քաղաքապետարանը աջակցում է գործող միջազգային օրենսդրությանը` կապված շինանյութերի հեռացման և թափոնների տարանջատման հետ։
Քաղաքն ունի Էկո-փառատոների ամենամյա ծրագիր, որը ներառում է կրթական սեմինարներ և ժամանցային միջոցառումներ՝ օգնելու մասնակիցներին սովորել, թե ինչպես գնահատել և պաշտպանել իրենց շրջապատող աշխարհը։


== Կլիմա ==
Կարմիր ծովի ափի այս հատվածում կլիման չափազանց բարենպաստ է և բարեխառն։ Ձմռանը միջին ջերմաստիճանը 17-ից 23 ° C է, իսկ ամռանը եղանակը չոր է, ջերմաստիճանը տատանվում է 27-ից 37 ° C: Ամռանը տեղումներ երբեք չեն լինում, իսկ ձմռանը՝ գրեթե երբեք (տարեկան 5 մմ տեղումներ)։ Ամռան ամիսներին եղանակը միշտ պարզ է, իսկ ձմռան ամիսներին հիմնականում պարզ է։


== ԶԼՄ - ները ==
Ամսագիր El Gouna Magazine
Հեռուստաալիք El Gouna TV
Ռադիոկայան El Gouna Radio 100 FM


== Ծանոթագրություններ ==


== Արտաքին հղումներ ==
Официальный сайт Эль-Гуна в России
Официальный сайт Эль-Гуны в зоне .com
El Gouna Times — Red Sea